**DĖL ATSTOVO Į PANEVĖŽIO REGIONO PLĖTROS TARYBOS KOLEGIJĄ DELEGAVIMO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 35 punktu, Lietuvos Respublikos Regioninės plėtros įstatymo 22 straipsniu bei Panevėžio regiono plėtros tarybos administracijos direktorės 2023 m. balandžio 13 d. raštu Nr. D-44 „Dėl atstovavimo Panevėžio regiono plėtros tarybos organuose“, Rokiškio rajono savivaldybės taryba nusprendžia:

1. Deleguoti į Panevėžio regiono plėtros tarybos kolegiją Rokiškio rajono savivaldybės narį Vytautą Saulį.

2. Pripažinti netekusiais galios Rokiškio rajono savivaldybės tarybos 2003 m. balandžio 25 d. sprendimą Nr. 34 „Dėl delegatų į Panevėžio regiono plėtros tarybą“, Rokiškio rajono savivaldybės tarybos 2019 m. balandžio 26 d. sprendimą Nr. TS-110 „Dėl atstovų į Panevėžio regiono plėtros tarybą delegavimo“, Rokiškio rajono savivaldybės tarybos 2020 m. spalio 30 d. sprendimo Nr. TS-248 „Dėl Panevėžio regiono plėtros tarybos steigimo“ 6 punktą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

PATVIRTINTA

Rokiškio rajono savivaldybės mero

2023 m. balandžio 7 d. potvarkiu Nr. MV-17

**SPRENDIMO PROJEKTO**

**DĖL ATSTOVO Į PANEVĖŽIO REGIONO PLĖTROS TARYBOS**

**KOLEGIJĄ DELEGAVIMO**

**AIŠKINAMASIS RAŠTAS**

*2023-04-17*

Projekto rengėjas – Strateginio planavimo ir investicijų skyriaus vedėja Jurgita Blaževičiūtė

Pranešėjas komitetų ir Tarybos posėdžiuose – Strateginio planavimo ir investicijų skyriaus vedėja Jurgita Blaževičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Deleguoti į Panevėžio regiono plėtros tarybos valdymo organą – kolegiją Rokiškio rajono savivaldybės tarybos narį (-ę) Rokiškio rajono savivaldybės atstovavimui. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymas, Lietuvos Respublikos Regioninės plėtros įstatymo 22 straipsnis numato, kad regiono plėtros tarybos kolegija sudaroma iš visų regiono plėtros tarybos steigėjomis esančių savivaldybių merų ir savivaldybių tarybų deleguotų savivaldybių tarybų narių, ir turi būti užtikrinama, kad: 1) kiekvienai savivaldybei kolegijoje atstovautų ne mažiau kaip du kolegijos nariai; 2) kiekvienai savivaldybei atstovaujančių kolegijos narių skaičius būtų ne mažesnis kaip savivaldybės gyventojų skaičius, padalintas iš 35 000, išskyrus atvejį, kai šis skaičius viršytų 1/3 visų kolegijos narių;  Regiono savivaldybių tarybų į kolegiją deleguoti atstovai turi būti nepriekaištingos reputacijos.   |  |  | | --- | --- | |  |  | |
| 3. | Laukiami rezultatai | Priėmus sprendimą ir delegavus į Panevėžio regiono plėtros tarybos valdymo organą – kolegiją Rokiškio rajono savivaldybės tarybos narį (-ę)bus tinkamai atstovaujama Rokiškio rajono savivaldybė regiono plėtros taryboje įvairiais regiono plėtros klausimais. |
| 4. | Lėšų poreikis ir šaltiniai | Savivaldybės biudžeto lėšų sprendimo projekto įgyvendinimui nereikės.  Remiantis LR regioninės plėtros įstatymo 25 str. už darbo laiką atliekant kolegijos nario pareigas kolegijos nariui (išskyrus kolegijos narį – savivaldybės merą ir ne visuomeniniais pagrindais dirbantį mero pavaduotoją) mokamas atlyginimas iš Vidaus reikalų ministerijai regionų plėtros tarybų veiklai skiriamų valstybės biudžeto asignavimų, kai kolegijos nario pareigų atlikimas yra neatsiejamai susijęs su Regioninės plėtros įstatymo 12 str. 3 d. 1–8 ir 11 punktuose nustatytų regiono plėtros tarybos funkcijų atlikimu. Kolegijos narių darbo laikas apskaičiuojamas Vyriausybės ar jos įgaliotos institucijos nustatyta tvarka. Atlyginimą kolegijos nariams moka regiono plėtros taryba. Už darbo laiką atliekant kolegijos nario pareigas (išskyrus kolegijos narį – savivaldybės merą ir ne visuomeniniais pagrindais dirbantį mero pavaduotoją), kurios nesusijusios su minėto įstatymo 12 str. 3 d. 1–8 ir 11 punktuose nustatytų regiono plėtros tarybos funkcijų atlikimu, kolegijos nariui gali būti mokamas atlyginimas iš Regioninės plėtros įstatymo 28 str. 3 d. nurodytų regiono plėtros tarybos lėšų, jeigu regiono plėtros tarybos visuotinis dalyvių susirinkimas taip nusprendžia. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Panevėžio regiono plėtros tarybos administracijos direktorės 2023 m. balandžio 13 d. raštu Nr. D-44 „Dėl atstovavimo Panevėžio regiono plėtros tarybos organuose“ prašoma deleguoti į Panevėžio regiono plėtros tarybos kolegiją 1 Rokiškio r. savivaldybės tarybos narį. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Neteikiamas |